Alaquàs celebra la Setmana del Medi Ambient
06/06/2017

# Alaquàs celebra la Setmana del Medi Ambient

*   06/06/2017
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=16249

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16249%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20la%20Setmana%20del%20Medi%20Ambient)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16249/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16249/06062017jornada_medio_ambiente_def_copia_Form_4.jpg)](https://www.alaquas.org/ficheros/documentos/2017/2/16249/06062017jornada_medio_ambiente_def_copia_Form_10.jpg "<a href='https://www.alaquas.org/ficheros/documentos/2017/2/16249/06062017jornada_medio_ambiente_def_copia_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra la Setmana del Medi Ambient</a>")

La jornada central se celebrarà el dissabte 10 de juny de 10 a 14 hores als Horts Urbans. Hi haurà també activitats als col·legis durant tota la setmana i la projecció del documental "Nugant cordes" el dijous 8 de juny a les 19 hores al Castell

Sota el lema “Alaquàs en verd”, l’Ajuntament està celebrant al llarg d’aquests dies la Setmana del Medi Ambient, una iniciativa municipal posada en marxa per conscienciar la ciutadania de la importància de la sostenibilitat i el respecte al medi ambient i fer partícip a la població de les diferents activitats. Aquesta acció reforça les polítiques mediambientals posades en marxa per la Regidoria de Medi Ambient de l’Ajuntament durant els últims anys amb l’objectiu de construir una ciutat més neta i respectuosa.

Les activitats es van iniciar ahir el dilluns 5 de juny als col·legis d’Alaquàs. L’associació Seo Birdlife està impartint durant aquests dies un taller formatiu per explicar a través del joc la migració de les aus així com els anellaments, fomentant així la diversitat en els col·legis. Els tallers estan dirigits als escolars de tercer de primària.

**Nugant Cordes**

El dijous 8 de juny tindrà lloc al Castell d’Alaquàs la projecció del documental "Nugant cordes", un vídeo a través del qual es pretén expressar un canvi social cap a la terra, el camp i l’hora d’una manera respectuosa amb el medi ambient. La preocupació per l’alimentació saludable, noves formes de relació personal i la creació d’un teixit social compromès amb l’entorn són alguns dels temes centrals.

**Jornada de Medi Ambient**

La jornada central tindrà lloc el dissabte 10 de juny de 10 a 14 hores als Horts Urbans. Al llarg de tot el matí hi hauran tallers per a tots els públics gràcies a la col·laboració de diverses associacions compromeses amb el medi ambient. L’entitat Llavors d’Ací oferirà un taller d’obtenció de llavors: Seo Birdlife farà amb els xiquets i xiquetes caixes niu: l’Ampa Camí de la Tancadeta del col·legi públic Bonavista oferirà un taller de saquets de bosses aromàtiques i explicarà els processos de creixement de les plantes; l’Ajuntament d’Alaquàs, a través de la seua Regidora de Medi Ambient, realitzarà activitats formatives sobre bombes de llavors i plantació de plantes aromàtiques i comestibles. HI haurà també una activitat de dibuix per realitzar entre tots els participants un mural conjunt i hi haurà un taller de pinta-cares sobre insectes.

Per a la posada en marxa de les activitats cal destacar la col·laboració de Nugant Cordes, Seo Birdlife, Llavors d’Ací, l’AMPA Camí de la Tancadeta i Sabores de la Vid, que oferirà una degustació de productes artesanals fets a parcs naturals.